Előzetes hatásvizsgálat

A jogalkotásról szóló 2010. évi CXXX. törvény 17. §-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

Társadalmi, gazdasági, költségvetési hatásai: 

A jelen zárszámadási rendelet-tervezet összeállításakor értékelésre kerültek mindazon feladatok, amelyek az önkormányzat 2018. évi költségvetésének végrehajtását befolyásolták, teljesítését megalapozták. 

A zárszámadási adatok alapján megállapítható, hogy a 2018. évi költségvetésben kitűzött célok, feladatok teljesültek. 

Környezeti és egészségügyi következményei: 

Nincsenek.

Adminisztratív terheket befolyásoló hatásai: 

Nem releváns. 

A jogszabály megalkotásának szükségessége, a jogalkotás elmaradásának várható következményei: 

Az államháztartásról szóló 2011. évi CXCV. törvény (továbbiakban: Áht.) 91. § (1) bekezdése előírja a zárszámadási rendelet tervezet elkészítésének és hatálybalépésének határidejét.

A rendelet megalkotásának elmulasztása esetén a Magyarország helyi önkormányzatairól szóló CLXXXIX. törvény 111/A. §-a szerint az önkormányzat részére járó egyes támogatások folyósítása az Áht-ban meghatározottak szerint felfüggesztésre kerül.

A jogszabály alkalmazásához szükséges személyi, szervezeti, tárgyi és pénzügyi feltételek:

A személyi, szervezeti, tárgyi és pénzügyi feltételek rendelkezésre állnak.

